cyanic-selkie/wikianc huggingface dataset:
ரோகின்டன் பாலி நரிமன்
கல்வியும் தொழிலும்
ரோகின்டன் பள்ளிப் படிப்பை மும்பையில் முடித்தார். வணிகவியல் பட்டப் படிப்பையும்  சட்டக் கல்வியையும் தில்லிப் பல்கலைக் கழகக் கல்லூரிகளிலும்  பயின்றார். 1980-81 இல் ஆர்வர்டு சட்டப் பள்ளியில் படித்து எல்.எல்.எம். பட்டமும் பெற்றார். மும்பை உயர் நீதி மன்றத்தில் 3 ஆண்டுகள் வழக்குரைஞராகப் பணி புரிந்தார். உச்சநீதி மன்ற நீதிபதி வெங்கடாசலையா ரோகின்டனின் திறமையைக் கருத்தில் கொண்டு சீனியர் கவுன்சலாக இவரை  அமர்த்தினார். அப்போது இருந்த வயது வரம்பு விதியை மாற்றி இவர் அப்பதவிக்கு அமர்த்தப்பட்டார் என்பது குறிப்பிடத்தக்கது 2011-13 ஆண்டுகளில் இந்தியாவின் சொலிசிடர் செனரல் பதவியை வகித்தார். 2014 சூலைத் திங்கள் முதல் உச்ச நீதிமன்ற நீதிபதியாகப் பணிபுரிந்து வருகிறார்
மேற்கோள்
http://rohintonnariman.com/speech/law.html
http://www.ndtv.com/article/india/solicitor-general-rohinton-nariman-quits-after-18-months-in-office-326097
பகுப்பு:இந்திய உச்ச நீதிமன்ற நீதிபதிகள் பகுப்பு:1956 பிறப்புகள் பகுப்பு:வாழும் நபர்கள்
வேப்பங்காடு மாசிலாமணி நாகர் சுவாமி கோயில்
வேப்பங்காடு மாசிலாமணி நாகர் சுவாமி கோயில் தமிழ்நாட்டில் தஞ்சாவூர் மாவட்டம், வேப்பங்காடு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆழ்வார் குறிச்சி சுடலைமாடசாமி மற்றும் காக்கும் பெருமாள் சாஸ்தா கோயில்
ஆழ்வார் குறிச்சி சுடலைமாடசாமி மற்றும் காக்கும் பெருமாள் சாஸ்தா கோயில் தமிழ்நாட்டில் திருநெல்வேலி மாவட்டம், ஆழ்வார் குறிச்சி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெகதாப் ஊராட்சி
ஜெகதாப் ஊராட்சி (Jagadab Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள காவேரிப்பட்டினம் வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4452 ஆகும். இவர்களில் பெண்கள் 2129 பேரும் ஆண்கள் 2323 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காவேரிப்பட்டணம் ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
பி. இராமச்சந்திராபுரம் ஊராட்சி
'''பி. இராமச்சந்திராபுரம் ஊராட்சி' (P. ramachandrapuram Gram Panchayat''), தமிழ்நாட்டின் விருதுநகர் மாவட்டத்தில் உள்ள திருவில்லிபுத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, ஸ்ரீவில்லிப்புத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2266 ஆகும். இவர்களில் பெண்கள் 1122 பேரும் ஆண்கள் 1144 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யூரேசியா கொண்டலாத்தி
thumb|Upupa epops
யூரேசியா கொண்டலாத்தி (Upupa epops) ஆசியா, ஐரோப்பா, ஆப்பிரிக்கக் கண்டங்களில் காணப்படும் வண்ணமிகு பறவை. இதன் கிரீடம் போன்ற இறகுத்தலை இதனை எளிதில் அடையாளம் காட்டும். பழுப்பு நிற உடலும் பளிச்சென்ற கருப்பு-வெள்ளை இறகுகளும் கீழ்நோக்கி வளைந்த அலகும் கொண்டது இப்பறவை.கொண்டலாத்தி குருவியை எழுத்தாணிக் குருவி, சாவல்குருவி, புளுக்கொத்தி, கொண்டை வளர்த்தி, கொண்டை உலர்த்தி, விசிறிக்கொண்டைக் குருவி என்றும் அழைப்பர். கட்டிடங்கள் மற்றும் பாறை இடுக்குகளில் இடையில் கூடு அமைத்து இனப்பெருக்கம் செய்யும் பறவை இது. இதன் அலகு நீண்டு இருப்பதால் இதனை மரங்கொத்தி என மக்கள் தவறாக கருதுவர். உண்மையில் இது மண்ணின் உள் வண்டுகளும், கரையான்களும் அமைக்கும் புற்றுகளில் தன் நீண்ட அலகினை நுழைத்து அவற்றின் இளம் பருவ புழுக்களை உணவாக உண்கின்றன. அழகான உருவத்தைக்கொண்ட இவை பூச்சிகளைக் கட்டுப்படுத்துவதில் பெரும் பங்காற்றுகிறது. இவையெல்லாம் இல்லாவிட்டால் பூச்சிகளுக்கு நடுவிலுள்ள இடைவெளியில்தான் நாம் வாழ்ந்து கொண்டிருப்போம்
சிற்றினங்கள்
இந்தப் பேரினத்தின் கீழ் 9 சிற்றினங்கள் உள்ளன.
மேற்கோள்கள்
பகுப்பு:தமிழ்நாட்டுப் பறவைகள் பகுப்பு:கொண்டலாத்திகள் பகுப்பு:ஆப்பிரிக்கப் பறவைகள் பகுப்பு:ஐரோவாசியப் பறவைகள்
சி. கோவிந்தசாமி
'''சி. கோவிந்தசாமி' (C. Govindasamy'') என்பவர் ஓர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் 1989 மற்றும் 2006ஆம் ஆண்டுகளில் நடைபெற்ற சட்டமன்றத் தேர்தல்களில் திருப்பூர் சட்டமன்றத் தொகுதியிலிருந்து, இந்திய பொதுவுடைமைக் கட்சியின் (மார்க்சிஸ்ட்) வேட்பாளராக போட்டியிட்டுத் தமிழ்நாடு சட்டசபைக்கு தேர்ந்தெடுக்கப்பட்டார்.
திராவிட முன்னேற்றக் கழகம், கருணாநிதி தலைமையிலான மாநில அரசாங்கத்தின் நற்செயல்களை பாராட்டியதற்காக, கூட்டம் ஒன்றை ஏற்பாடு செய்ததால், 2010- ஆம் ஆண்டு இந்திய பொதுவுடைமைக் கட்சியிலிருந்து இவர் நீக்கப்பட்டார்.
ஏப்ரல் 2011-ல் நடைபெற்ற தேர்தல்லில் திருப்பூர் தெற்கு தொகுதியில் போட்டியிட்டு, அனைத்திந்திய அண்ணா திராவிட முன்னேற்றக் கழக வேட்பாளர் எம். எஸ். எம். ஆனந்தனிடம் தோல்வியடைந்தார்.
சேர்வைகாரன்மடம் ஊராட்சி
சேர்வைகாரன்மடம் ஊராட்சி (Servaikaranmadam Gram Panchayat), தமிழ்நாட்டின் தூத்துக்குடி மாவட்டத்தில் உள்ள தூத்துக்குடி வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4490 பேர் ஆவர். இவர்களில் பெண்கள் 2365 பேரும் ஆண்கள் 2125 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நாபொலியின் நான்கு நாட்கள்
நாபொலியின் நான்கு நாட்கள் (Four days of Naples, இத்தாலியம்: Quattro giornate di Napoli) என்னும் தொடர் இரண்டாம் உலகப் போரின் போது இத்தாலியின் நாபொலி நகரின் மக்கள் நாசி ஜெர்மனியின் படைகளுக்கு எதிராக நடத்திய எழுச்சியைக் குறிக்கிறது. செப்டம்பர் 27-30, 1943 ஆகிய நான்கு நாட்களில் ஜெர்மானியர்களுடன் மோதிய நகர மக்களும் இத்தாலிய எதிர்ப்புப்படையினரும், ஜெர்மானியப் படைகளை நகரத்திலிருந்து வெளியேற்றினர். இத்தீரச் செயலுக்காக படைத்துறை வீரத்துக்கான தங்கப்பதக்கத்தை இத்தாலியின் அரசர் மூன்றாம் விக்டர் எமானுவேல் நாபொலி நகரத்துக்கு வழங்கி சிறப்பித்தார். எழுச்சி வெற்றி பெற்ற மறுநாள் (அக்டோபர் 1) நேச நாட்டுப் படைகள் நாபொலி நகருக்குள் நுழைந்தன.
செப்டம்பர் 3, 1943ல் [நேச நாடுகளின் இத்தாலியப் படையெடுப்பு]] ஆரம்பமானது. அதே நாள் இத்தாலி நேச நாடுகளிடம் சரணடைந்தது. இந்த சரணடைவு செப்டம்பர் 8ம் தேதி இத்தாலிய மக்களுக்கும் படைகளுக்கும் அறிவிக்கப்பட்டது. உடனடியாக ஜெர்மானியர்கள் இத்தாலியை ஆக்கிரமித்தனர். இத்தாலியர்களிடையே சரணடைவை ஏற்று அணி மாறுவதா அல்லது ஜெர்மானியர்களுக்கு ஆதரவாக அச்சுக் கூட்டணியில் நீடிப்பதா என்று கருத்து வேறுபாடு ஏற்பட்டு உள்நாட்டுப் போர் மூண்டு. நாபொலி நகர மக்கள் நேச நாடுகளுக்கு ஆதரவாகச் செயல்பட முடிவெடுத்தனர். சரணடைவுக்குப் பின் ஏற்பட்ட குழப்பத்தால், நாபொலியிலிருந்த இத்தாலியப் படைப்பிரிவுகள் நிலை குலைந்து சிதறின. ஜெர்மானியப் படைகள் அந்ந்கரை ஆக்கிரமித்தன. ஜெர்மானியப் படைகளுக்கும் நாபொலி மக்களுக்கும் இடையே சிறு சிறு மோதல்கள் ஏற்பட்டு நிலை மோசமானது. செப்டம்பர் 13ம் நாபொலியிலிருந்த ஜெர்மானியப் படைகளின் தளபதி வால்டர் ஸ்கோல் இரவு முழுவதும் ஊரடங்கு உத்தரவு பிறப்பித்தார். நாபொலி மக்கள் ஜெர்மானிய படைவீரர்களைத் தாக்கினால், கொல்லப்படும் ஒவ்வொரு ஜெர்மானியருக்குப் பழியாக நூறு நாபொலியர்கள் கொல்லப்படுவார்கள் என அச்சுறுத்தினார். முற்றுகை நிலை அமலில் இருப்பதாகவும், அதனால் மக்கள் தங்களிடமுள்ள ஆயுதங்கள் அனைத்தையும் தன் படைகளிடம் ஒப்படைக்கும்படியும் ஆணையிட்டார். அவரது ஆணைகளை எதிர்த்தவர்கள் பொதுவிடங்களில் கொல்லப்பட்டனர். இதனால் நாபொலியர்களின் கோபம் அதிகமானது. வெளிப்படையாக ஜெர்மானியர்களுடன் மோத அவர்கள் தயாராகினர். ஆயுதங்களும், அவற்றுக்கான குண்டுகளும் திருடப்பட்டு சேகரிக்கபபட்டன. செப்டம்பர் 22ம் தேதி 18 முதல் 33 வயது வரை உள்ள அனைத்து இத்தாலியர்களும் கட்டாய உழைப்பில் ஈடுபட வேண்டுமென்று ஸ்கோல் ஆணையிட்டார். மேலும் கடற்கரையிலிருந்து 300மீ தொலைவுக்குள் வாழும் அனைத்து நாபொலியர்களும் தங்கள் வீடுகளைக் காலி செய்து இடம் பெயர உத்தரவிட்டார். நாபொலி துறைமுகப் பாதுகாப்பாக இடப்பட்ட இந்த ஆணையால் 2,40,000 பேர் பாதிக்கப்பட்டனர். கட்டாய உழைப்புக்காக ஜெர்மனிக்குச் செல்ல மறுத்த இத்தாலியர்களுக்கு மரண தண்டனை விதித்தார். இச்செயல்பாடுகள் நாபொலியில் ஆயுதப் புரட்சி வெடிக்க இறுதித் தூண்டுகோலாக அமைந்தன.
செப்டம்பர் 26ம் நாள் பெரும் மக்கள் கூட்டமொன்று ஜெர்மானியர்களால் கைது செய்யப்பட்டவர்களை விடுவித்தது. மறுநாள் முதல் வெளிப்படையாக புரட்சி வெடித்து, “நாபொலியின் நான்கு நாட்கள்” துவங்கின. செப்டம்பர் 27 அன்று சுமார் 8000 நாபொலியர்களை ஜெர்மானியர்கள் கைது செய்தனர். ஆயுதமேந்திய எதிர்ப்புப் படைகள் கைதிகளை விடுவிக்கவும், ஆயுதங்களைக் கைப்பற்றவும் ஜெர்மானிய படைநிலைகளைத் தாக்கத் தொடங்கின. மறுநாள் எழுச்சி நாபொலியில் அனைத்து பகுதிகளுக்கும் பரவி, மேலும் பல நாபொலியர்கள் கிளர்ச்சியாளர்களோடு சேர்ந்து கொண்டனர். ஜெர்மானிய ரோந்துக் குழுக்கள் தாக்கப்பட்டன. துறைமுகத்தையும் வானூர்தி நிலையத்தையும் கைப்பற்ற இரு தரப்பினரும் மோதிக்கொண்டனர். செப்டம்பர் 29 அன்று கிளர்ச்சி மேலும் தீவிரமடைந்தது; ஜெர்மானியர்கள் பீரங்கிகளைக் கொண்டும் கண்மூடித்தனமாகவும் தாக்கியதால் பல பொதுமக்கள் கொல்லப்பட்டனர். செப்டம்பர் 30ம் தேதி நேச நாட்டுப் படைகள் நாபொலி நகரை அணுகும் செய்தி கிட்டியவுடன் ஜெர்மானியர்கள் பின்வாங்கத் தொடங்கினர். காலி செய்து செல்லும்போதும் நாபொலியின் பல பகுதிகள் மீதி பீரங்கித் தாக்குதல் நடத்தி சேதம் விளைவித்தனர். அக்டோபர் 1 அன்று காலை 9.30 மணியளவில் நேச நாட்டுப் படைகள் நாபொலியில் நுழைந்த பின்னர் கிளர்ச்சி முடிவுக்கு வந்தது.
நான்கு நாட்கள் நடந்த போராட்டங்களிலும் மோதல்களிலும் நூற்றுக்கணக்கான நாபொலியர்கள் கொல்லப்பட்டனர். மாண்டவர்கள் எத்தனை பேர் என்பதில் ஒருமித்த கருத்து இல்லை. இக்கிளர்ச்சியால் நாபொலியை நேச நாட்டுப் படைகளுக்கு எதிரான அரண்நிலையாக பயன்படுத்த ஜெர்மானியர்கள் வகுத்திருந்த திட்டம் பாழானது. நாபொலி மக்களின் தீரத்தைப் பாராட்டி படைத்துறை வீரத்துக்கான தங்கப்பதக்கத்தை இத்தாலியின் அரசர் மூன்றாம் விக்டர் எமானுவேல் நாபொலி நகரத்துக்கு வழங்கி சிறப்பித்தார்.
வெளி இணைப்புகள்
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1943 நிகழ்வுகள்
எய்ட் இஸ்கந்தர்
எய்ட் இஸ்கந்தர் பின் சஹாக் (பிறப்பு 28 மே 1975) முன்னாள் தொழில்முறை கால்பந்து வீரரும் சிங்கப்பூர் லீகின் 'கோர்ட் யங் லயன்ஸ்'தடுப்பாட்டகுழுவின் 23 வயதுக்கு உட்பட்டோருக்கான  சிங்கப்பூர் தேசிய 23 வயதுக்குட்பட்ட கால்பந்து அணி "சிங்கப்பூர் யு -23 அணியில் இளம் தலைமைப் பயிற்சியாளரும் ஆவார். 1998, 2004 மற்றும் 2007 ஆம் ஆண்டுகளில் ஏசியான் கால்பந்து சாம்பியன்ஷிப்பை வென்ற சிங்கப்பூர் தேசிய அணியில் உறுப்பினராக இருந்த அவர், பிந்தைய இரண்டு தொடர்களில் அந்த அணியின் தலைவராக இருந்தார்.
கால்பந்து வாழ்க்கை
நவம்பர் 2005 இல் மலேசிய லீக்கில் ஜொகூர் கால்பந்தாட்டக் கழகத்தில் சேர்வதற்கு முன்பு சிங்கப்பூர் லீக் ஹோம் யுனைடெட் கழகத்தில் 10 ஆண்டுகள் கழித்தார். பின்னர் அவர் சிங்கப்பூரில் 2006 சீசனுக்காக டம்பைன்ஸ் ரோவர்ஸில்  சிறிது காலம் ஆடினார். பின்னர் அவர் 2007 இல் கெய்லாங் யுனைடெட் கழகத்தில் சேர்ந்தார்.
17 மே 2007 அன்று அவர் சமீபத்திய பன்னாட்டுக் காற்பந்துச் சங்கங்களின் கூட்டமைப்பின் (FIFA )செஞ்சுரி கிளப் பட்டியலில் இடம் பிடித்தார்.
ஆகஸ்ட் 26, 2007 அன்று, அவரது அணியான கெய்லாங் யுனைடெட் அணி இறுதி ஐந்து நிமிடங்களில் இரண்டு கோல்களை வீழ்த்தினாலும் லீக் ஆட்டத்தில் ஹோம் யுனைடெட் அணியிடம் தோல்வியுற்றது இந்த ஆட்டத்தின் பொழுது, நடுவர் சுக்பீர் சிங்கிடம், "நீங்கள் விளையாட்டிற்கு எவ்வளவு பந்தயம் கட்டினீர்கள்?" எனக்கேட்டு எய்ட் இஸ்கந்தர் அவரை அவமதித்தார். இதனால் செப்டம்பர் 4 ஆம் தேதி, ஐந்து விளையாட்டுகளுக்கு தடை மற்றும் $ 2500 சிங்கப்பூர் டாலர் அபராதம் எய்ட் மீது விதிக்கப்பட்டது.நவம்பர் மாதத்தில் மேல்முறையீட்டின் பேரில், FAS தனது தடையை இரண்டு போட்டிகளாக குறைத்து, அபராதம் $ 4,000  சிங்கப்பூர் டாலராக உயர்த்தியது.
சர்வதேச வாழ்க்கை
உதவியாளர் 21 பிப்ரவரி 1995 இல் நியூசிலாந்திற்கு எதிரான ஆட்டத்தில் சர்வதேச அளவில் அறிமுகமானார். 3 ஜூன் 2006 அன்று பாரம்பரிய போட்டியாளர்களான மலேசியாவுக்கு எதிராக தனது முதல் சர்வதேச கோலை அடித்தார். ஜூன் 2007 இல் அவர் பன்னாட்டுக் காற்பந்துச் சங்கங்களின் கூட்டமைப்பின் செஞ்சுரி கிளப்பில் சேர்க்கப்பட்டார்.
நவம்பர் 9, 2007 அன்று, தஜிகிஸ்தானுக்கு எதிரான உலகக் கோப்பை 2010 தகுதிச் சுற்று போட்டிகளில் சில மணிநேரங்களுக்கு முன்னதாக, அவர் சர்வதேச கால்பந்தாட்டத்திலிருந்து பரபரப்பாக ஓய்வு பெற்றார். புதிய தேசிய அணி கேப்டனாக இந்திர சஹ்தான்தௌத் பொறுப்பேற்றார்.
பயிற்சி வாழ்க்கை
2008 ஏப்ரலில், எய்ட் இஸ்கந்தர் சிங்கப்பூரில் செயல்படத் தொடங்கும் ஒரு முன்மொழியப்பட்ட ஏசி மிலன் ஜூனியர் பள்ளியின் தொழில்நுட்ப இயக்குநராக 2008 ஆம் ஆண்டின் பிற்பகுதியில் மாறுவதாக அறிவிக்கப்பட்டது. எய்ட் இஸ்கந்த்ர் இத்தாலிய சீரி ஏ கிளப்பின் ரசிகர் ஆவார்.
ஜனவரி 2013 இல் கோர்ட்ஸ் யங் லயன்ஸின் தலைமைப் பயிற்சியாளராக எய்ட் நியமிக்கப்பட்டார். தனது முதல் சீசனில் போட்டிகளில் கடைசியாக வந்ததன் மூலம்  இவரது கன்னிபோட்டிப் பருவம் முடிந்தது.இதில் தி யங் லயன்ஸ் முதல் லீக் வெற்றியை ஆகஸ்ட் மாதத்தில் மட்டுமே பதிவுசெய்தது. வி. சுந்திரமூர்த்தி பதவி விலகியதன் மூலம், அக்டோபர் 2013 இல் சிங்கப்பூர் தேசிய 23 வயதுக்குட்பட்டோருக்கான கால்பந்து அணியின் பயிற்சியாளர் பொறுப்பை எய்ட் ஏற்றுக்கொண்டார். 2013 தென்கிழக்கு ஆசிய விளையாட்டுப் போட்டிகளில் மூன்றாம் இடத்திற்கு அவர்களை வழிநடத்தினார்.
2015 SEA விளையாட்டுப் போட்டிகளில் இந்தோனேசியாவிடம் சிங்கப்பூர் 1-0 என்ற கோல் கணக்கில் தோல்வியடைந்ததைத் தொடர்ந்து, அரையிறுதிக்கு முன்னேற சிங்கப்பூர் தவறிவிட்டது. இதன் விளைவாக எய்ட் தேசிய 23 வயதுக்குட்பட்ட கால்பந்து அணியின் பயிற்சியாளர் பதவியை ராஜினாமா செய்தார்.
அவர் 2016 இல் கெய்லாங் இன்டர்நேஷனலின் தொழில்நுட்ப இயக்குநராக நியமிக்கப்பட்டார்.
குடும்ப வாழ்க்கை
எய்ட் இஸ்கந்தர் எசுரீன் தைப் சோக்ரியை 2000, மே 7 அன்று  மணந்தார். அவர்களுக்கு மூன்று குழந்தைகள் உள்ளனர் - மகன்கள் ஆண்ட்ரே (பிறப்பு 2001), அடீல் (பிறப்பு 2004). மகள் எஸ்டீ (பிறப்பு 2007).
ஆட்டக்காரர்
டம்பைன்ஸ் ரோவர்ஸ்
மேலாளர்
சிங்கப்பூர் யு -23
குறிப்புகள்
பகுப்பு:வாழும் நபர்கள் பகுப்பு:1975 பிறப்புகள் பகுப்பு:சிங்கப்பூர் காற்பந்தாட்ட வீரர்கள் பகுப்பு:விளையாட்டு வீரர்கள்
ஜூலியா அல்வாரெஸ்
ஜூலியா அல்வாரெஸ் (Julia Alvarez, பிறப்பு: மார்ச் 27, 1950) என்பவர் டொமினிகன்-அமெரிக்கா வை சேர்ந்தவர் ஆவார். இவர் கவிஞராக, கட்டுரையாளராக மற்றும் நாவலாசிரியராக அறியப்படுகிறார். பல இலக்கிய விமர்சகர்கள் குறிப்பிடத்தக்க லத்தீன் எழுத்தாளர்களில் ஒருவராக கருதுகின்றனர். மேலும் இவர் சர்வதேச அளவில் விமர்சக ரீதியாகவும், வணிக ரீதியாகவும் வெற்றிப் பெற்ற எழுத்தாளர் ஆவார்.
ஜூலியா அல்வாரெஸின் 2002 ஆம் ஆண்டு வெளியிடப்பட்ட "தி சீக்ரெட் புட்பிரிண்ட்" என்ற பட புத்தகம் குழந்தைகளுக்கான இவரது முதல் புத்தகம் ஆகும். "டியா லோலா" புத்தகத் தொடர் உட்பட பல புத்தகங்களை இளம் வாசகர்களுக்காக எழுதியுள்ளார்.
ஆரம்பக்கால வாழ்க்கையும் பணியும்
ஜூலியா அல்வாரெஸ் 1950 ஆம் ஆண்டு நியூயார்க்கில் பிறந்தார். அவருக்கு மூன்று மாதங்களாக இருந்த போது அவரது குடும்பம் டொமினிக்கன் குடியரசிற்கு திரும்பிச் சென்றது. அங்கு பத்து ஆண்டுகள் வரை பணிப் பெண்களை வேலைக்கு அமர்த்தும் அளவிற்கு வசதியாக வாழ்ந்தனர். 1967 ஆம் ஆண்டில் அபோட் அகாடமியில் பட்டம் பெற்ற பிறகு, அவர் 1967 முதல் 1969 வரை கனெக்டிகட் கல்லூரியில் பயின்றார். (அங்கு அவர் தனது கவிதைக்காக பெஞ்சமின் டி. மார்ஷல் பரிசை வென்றார்) மேலும் மிடில்பரி கல்லூரியில் இளங்கலை பட்டத்தையும், 1975 ஆம் ஆண்டு சிராகஸ் பல்கலைக்கழகத்தில் முதுகலை பட்டமும் பெற்றார்.
அல்வாரெஸ் 1975 ஆம் ஆண்டில் முதுகலை பட்டம் பெற்ற பிறகு, கென்டக்கி ஆர்ட்ஸ் கமிஷனில் எழுத்தாளராக பணிபுரிந்தார். அவர் தொடக்கப் பள்ளிகள், உயர்நிலைப் பள்ளிகள், கல்லூரிகள் மற்றும் சமூகங்களைப் பார்வையிட்டு, எழுத்துப் பட்டறைகளை நடத்தி, வாசிப்பை ஊக்குவித்தார். இந்த ஆண்டுகளில் அமெரிக்காவை பற்றிய ஆழமான புரிதலையும், கற்பிப்பதற்கான தனது ஆர்வத்தை உணர்ந்ததாகவும் அவர் கூறுகின்றார். கென்டக்கியில் பணிபுரிந்த பின்னர், கலிபோர்னியா, டெலாவேர், வட கரோலினா, மாசசூசெட்ஸ், வாஷிங்டன் டி.சி மற்றும் இல்லினாய்ஸ் ஆகிய நாடுகளில் தனது கல்வி முயற்சிகளை முன்னெடுத்தார்.
பர்லிங்டனில் உள்ள வெர்மான்ட், பல்கலைக்கழகத்தில் ஆங்கில படைப்பிலக்கிய உதவி பேராசிரியராக இரண்டு வருடங்கள் கடமையாற்றினார். அங்கு புனைகதை மற்றும் கவிதைகளுக்கான பயிற்சி பட்டறைகளையும், உயர் வகுப்பு மற்றும் பட்டதாரி மாணவர்களுக்கான மேம்பட் புனைக்கதை பயிற்சி வகுப்பை நடத்தினார்.
மிடில்பெரி கல்லூரியில் பகுதிநேரத்தில் படைப்பு எழுத்தை கற்பித்தார். அல்வாரெஸ் தற்போது வெர்மான்டில் உள்ள சாம்ப்லைன் பள்ளத்தாக்கில் வசிக்கின்றார். இவர் ஆலோசகராகவும், ஆசிரியராகவும், இலக்கிய விருதுகளுக்கான நீதிபதியாகவும் பணிபுரிந்துள்ளார்.
இலக்கியபணி
அல்வாரெஸ் விமர்சன ரீதியாகவும் வணிக ரீதியாகவும் வெற்றிகரமான லத்தீன் எழுத்தாளர்களில் ஒருவராக கருதப்படுகிறார். அவர் ஐந்து நாவல்கள், கட்டுரைகள் புத்தகம், நான்கு கவிதைத் தொகுப்புகள், நான்கு சிறுவர் புத்தகங்கள், இரண்டு புனைகதை படைப்புக்களை வெளியிட்டுள்ளார். அல்வராஸின் முதலில் வெளியிட்ட ஹோம் கமிங் என்ற கவிதைகளின் தொகுப்பை 1984 ஆம் ஆண்டு வெளிட்டார். அக்கவிதை தொகுப்பு 1996 ஆம் ஆண்டில் விரிவுபடுத்தப்பட்டு மறுபதிப்பு வெளியிடப்பட்டது.
1991 ஆம் ஆண்டில் "ஹவ் தி கார்சியா கேர்ள்ஸ் லாஸ்ட் தெர் அசென்ட்ஸ்" என்ற தனது முதல்  புதினத்தை வெளியிட்டார். டொமினிகன் எழுத்தாளரால் ஆங்கிலத்தில் எழுதப்பட்ட  முதல் பெரிய புதினம் ஆகும். இந்த புதினத்தின் 250,000 க்கும் மேற்பட்ட பிரதிகள் விற்பனையாகின. மேலும் அமெரிக்க நூலக சங்கத்தின் குறிப்பிடத்தக்க புத்தகமாக கருதப்பட்டது.
இவரது இரண்டாவது புதினம் 1994 இல் வெளியிடப்பட்ட த டைம் ஒப் த பட்டர்பிளைஸ் என்பது ஆகும். வரலாற்றுடன் தொடர்புபட்ட இந்த புதினம் டொமினிகன் குடியரசில் ட்ருஜிலோ சர்வாதிகார காலத்தில் மிராபல் சகோதரிகளின் குறித்து விரிவாகப் கூறப்படுகின்றது. 1960 ஆம் ஆண்டில் அவர்களின் சடலங்கள் தீவின் வடக்கு கடற்கரையில் ஒரு குன்றின் அடியில் காணப்பட்டன. அவை அந்த நேரத்தில் நாட்டின் அடக்குமுறை ஆட்சியைக் கவிழ்க்க ஒரு புரட்சிகர இயக்கத்தின் ஒரு பகுதியாக இருந்ததாகக் கூறப்படுகிறது. இந்த புகழ்பெற்ற நபர்கள் லாஸ் மரிபோசாஸ் பட்டாம்பூச்சிகள் என குறிப்பிடப்படுகிறார்கள். 2001 ஆம் ஆண்டில், ஜூலியா அல்வாரெஸ் தனது முதல் சிறுவர் பட புத்தகமான “தி சீக்ரெட் புட்பிரிண்ட்ஸ்” வெளியிட்டார். 2000 ஆம் ஆண்டில் இன் த நேம் ஒப் சலோம் என்ற புதினத்தை வெளியிட்டார். இந்த புதினம் இரண்டு தனித்துவமான பெண்களின் வாழ்க்கையை ஒன்றாக இணைக்கும் விதத்தையும் அவர்கள் அரசியல் காரணங்களுக்காக தங்கள் வாழ்க்கையை எவ்வாறு அர்ப்பணித்தார்கள் என்பதையும் விளக்குகிறது. இந்த புத்தகம் அதன் கவனமான வரலாற்று ஆராய்ச்சி மற்றும் வசீகரிக்கும் கதைக்காக பரவலாக பாராட்டப்பட்டது. மேலும் கடந்த அரை நூற்றாண்டின் அரசியல் ரீதியாக நகரும் புதினங்களில் ஒன்றாக பப்ளிஷர்ஷஸ் வீக்லீ சஞ்சிகையினால் கருதப்பட்டது.
விருதுகளும், மரியாதைகளும்
அல்வாரேஸ் நேஷனல் எண்டோமன்ட் ஒப் ஆர்ட்ஸ் மற்றும் இங்க்ராம் மெரில் அறக்கட்டளை ஆகியவற்றில் இருந்து மானியங்களை பெற்றுள்ளார். ஒரு கண்காட்சியில் ஜான் டோன் முதல் ஜூலியா அல்வாரெஸ் வரையிலான நூறு கவிஞர்களின் கையெழுத்து பிரதிகள் காட்சிப்படுத்தப்பட்டன. 1974 ஆம் ஆண்டில் அமெரிக்க கவிஞர்களின் அகாடமியில் இருந்து லாமன்ட் பரிசையும், 1986 ஆம் ஆண்டில் தேர்ட் வுமன் பிரஸ் விருதில் விவரிப்புக்கான முதல் பரிசையும் பெற்றுக் கொண்டார். மேலும் ஜெனரல் எலக்ட்ரிக் அறக்கட்டளையின் விருதையும் பெற்றார். 2009 ஆம் ஆண்டு அமெரிக்க இலக்கியத்தில் சாதனைக்கான ஃபிட்ஸ்ஜெரால்ட் விருதை பெற்றார். ஹவ் தி கார்சியா கேர்ள்ஸ் லாஸ்ட் தெர் அசென்ட்ஸ் என்ற புதினம் பென் ஓக்லாண்ட்/ ஜோசபின் மைல்ஸ் இலக்கிய விருதை வென்றது. 1998 ஆம் ஆண்டு “யோ” என்ற இவரது புத்தகம் அமெரிக்க நூலக சங்கத்தால் குறிப்பிடத்தக்க புத்தகமாகத் தேர்ந்தெடுக்கப்பட்டது. 2004, 2010 ஆகிய ஆண்டுகளில் அவரது படைப்புகளுக்கான பெல்பரே விருதை பெற்றுக் கொண்டார். 2002 ஆம் ஆண்டில் இலக்கியத்திற்கான ஹிஸ்பானிக் ஹிரிடேஜ் விருதை வென்றார்.
வெளி இணைப்புகள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:அமெரிக்கப் பெண் எழுத்தாளர்கள் பகுப்பு:அமெரிக்கக் கவிஞர்கள்
இந்தியாவின் சமூக மற்றும் பொருளாதார பிரச்சனைகள்
அதிக மக்கள் தொகை
அதிக மக்கள் தொகையால் இந்தியா பாதிப்படைகிறது. இந்திய மக்கள் தொகை கிட்டத்தட்ட 1.27 பில்லியன் அளவு ஆகும். இது மிகவும் அதிகமானதாகும். இந்தியா மக்கள் தொகையில் இரண்டாவது இடத்தில் இருந்தாலும், மக்கள் தொகை அடர்த்தியில் 33வது இடத்தில்தான் உள்ளது. 1970ல் இந்திரா காந்தி இந்திய பிரதமராக இருந்தபோது ஒரு கட்டாய கருத்தடை திட்டத்தை செயல்படுத்தினார். ஆனால் அத்திட்டம் தோல்வியடைந்தது. அதிகாரப்பூர்வமாக இரண்டு அல்லது அதற்கு மேற்பட்ட குழந்தைகளை கொண்ட ஆண்கள் கட்டாய கருத்தடை செய்ய வேண்டும் என்று இருந்தது, ஆனால் திருமணமாகாத பல இளைஞர்கள், அரசியல் எதிரிகள் மற்றும் அறியாமையின் பிடியிலிருந்த ஏழை ஆண்களுக்கும் இந்த திட்டத்தால் பாதிப்பு ஏற்பட்டது என்று நம்பப்படுகிறது. இதனால் இந்தியாவில் இந்த திட்டம் இன்றும் அனைவரும் குடும்ப கட்டுபாட்டை வெறுப்பதற்கு காரணமாக இருப்பதாக குற்றஞ்சாட்டப்படுகிறது. இந்த திட்டம் பல தசாப்தங்களாக அரசு திட்டங்களைத் முடக்கிக்கொண்டிருந்தது
வறுமை
இந்திய மக்கள் தொகையில் மூன்றில் ஒரு பங்கு (ஏறத்தாழ அமெரிக்காவின் முழு மக்கள் தொகை) வறுமை கோட்டிற்கு கீழ் உள்ளது. மேலும் இந்தியாவில் உலகின் மூன்றில் ஒரு பங்கு ஏழை மக்கள் வாழ்கின்றனர்.
உயர் வர்க்கம் சமீபத்திய சாதகமான பொருளாதார முன்னேற்றங்களால் பயன் அடைந்தாலும், இந்தியா குறிப்பிடத்தக்க அளவு வறுமையில் உள்ளது. 2005இல் பதிவு செய்யப்பட்ட தரவு அடிப்படையில் உலக வங்கியின் புதிய மதிப்பீடுகளின்படி, இந்தியாவில் 456 மில்லியன் மக்கள் புதிய சர்வதேச வறுமை கோட்டிற்கு (ஒரு நாளைக்கு $ 1.25) கீழே வாழ்கின்றனர். உலக வங்கி மேலும் ஒரு மதிப்பீட்டில் உலக ஏழைகளில் 33% இந்தியாவில் தான் வசிக்கிறார்கள் என்று வெளியிட்டுள்ளது. மேலும், இந்தியாவில் உள்ள 828 மில்லியன் மக்கள் அல்லது 75.6 சதவீத மக்களின் ஒரு நாள் வருமானம் $2க்கும் கீழ் உள்ளது. உப சகாரா ஆப்பிரிக்காவில்(Sub-Saharan Africa) இந்த எண்ணிக்கை 72.2% ஆகும்.
இந்தியாவில் செல்வத்தின் பரவல் சீரற்ற நிலையில் உள்ளது. குறிப்பாக மேல்தர 10 சதவீத மக்களின் வருமானம் இந்தியாவின் 33% வருமானம் ஆகும். குறிப்பிடத்தக்க பொருளாதார முன்னேற்றம் இருப்பினும், நாட்டின் மக்கள் தொகையில் நான்கில் ஒரு பங்கு, அரசாங்கம் குறிப்பிட்ட வறுமை கோட்டிற்கும் (ஒரு நாளைக்கு $0.40) கீழ் உள்ளது. 2004-2005 காலத்தில் உத்தியோகபூர்வமான புள்ளி நிலவரப்படி 27.5% இந்தியர்கள் தேசிய வறுமை கோட்டிற்கு கீழே வாழ்ந்து வருகின்றனர். அமைப்பு சாரா துறை தொழில் நிறுவனங்களுக்காக மாநிலத்தால் நடத்தப்பட்டு வரும் தேசிய ஆணையத்தின் (NCEUS)  2007ஆம் ஆண்டு அறிக்கைப்படி இந்தியர்களில்  25% அல்லது 236 மில்லியன் மக்கள், ஒரு நாளைக்கு 20 ரூபாய்க்கும்  குறைவாக பெற்று வாழ்வதாக கண்டறியப்பட்டது. இதில் பெரும்பாலான மக்கள் "முறைசாரா தொழிலாளர் துறையில் வேலை மற்றும் சமூக பாதுகாப்பு இல்லாமல்  வறுமையில் வாழ்ந்து வருகின்றனர்"
சுகாதாரம்
முறையான சுகாதாரம் இல்லாதது இந்தியாவில் ஒரு பெரிய விவகாரமாகும். 2008ஆம் ஆண்டு யுனிசெப்(UNICEF) நடத்திய ஆய்வின் புள்ளிவிவரங்கள் படி இந்திய மக்கள் தொகையில் வெறும் 31% மக்கள் முறையான சுகாதார வசதிகளை பயன்படுத்துகின்றனர். இந்தியாவில் ஒவ்வொரு பத்து இறப்புகளில் ஒன்று மோசமான சுகாதாரத்தினால்தான் என்று மதிப்பிடப்பட்டுள்ளது. ஒவ்வொரு இருபது மரணங்களில் ஒன்று வயிற்றுப்போக்கு காரணமாக நடக்கிறது. 2006 ஆம் ஆண்டில் சுமார் 450,000 மரணங்கள் வயிற்றுப்போக்கினால் நடந்தது. அதில் 88% ஐந்து வயதுக்கு கீழே உள்ள குழந்தைகள் ஆகும். மோசமான சுகாதாரத்தினால் விளைவாகும் நோய்கள் குழைந்தகளின் வளர்ச்சியை பாதிக்கிறது என்று யுனிசெப்(UNICEF) ஆய்வுகள் தெரிவிக்கின்றன.
முறையான சுகாதார வசதிகளுக்கு அணுகல் இல்லாத மக்கள் பெரும்பாலும் பொது இடங்களில் அல்லது நதிகளில் கழிவகற்றுகின்றனர். மலத்தின் ஒரு கிராம் 10 மில்லியன் வைரஸ்கள், ஒரு மில்லியன் பாக்டீரியாக்கள்,1000 ஒட்டுண்ணி நீர்க்கட்டிகள் மற்றும் 100 புழு முட்டைகள் கொண்டிருக்கும் சாத்தியம் உடையது. இந்தியாவில் கங்கை நதியில் ஒவ்வொரு நிமிடமும் 1.1 மில்லியன் லிட்டர் கழிவுநீர் அகற்றப்படுகிறது. மனித கழிவு மூலம் அதிக அளவில் மாசுபடும் ஆற்றினால், குறிப்பாக வைரஸ்களால், மிகவும் மற்றும் எளிதில் பாதிக்கப்படையக்கூடிய குழந்தைகளுக்கு காலரா போன்ற நோய்கள் பரவுகிறது மற்றும் இது மரணங்களில் முடிகிறது.
போதுமான சுகாதார குறைபாட்டினால் நாட்டிற்கு பொருளாதார இழப்புகள் ஏற்படுகிறது. நீர் மற்றும் சுகாதார திட்டம் (WSP), இந்தியாவில் குறைவான சுகாதாரம் காரணமாக ஏற்படும் பொருளாதார பாதிப்புகளை(2010) ஆய்வு செய்த போது போதிய சுகாதாரம் இல்லாததால் 2006 ல் இந்தியாவின் மொத்த உள்நாட்டு உற்பத்தியில் 6.4 சதவீதம் அளவிற்கு அதாவது அமெரிக்க $ 53,8 பில்லியன் (2.4 டிரில்லியன் ரூபாய் ) சமமான பொருளாதார இழப்புகள் ஏற்பட்டதாக காட்டியது.
முறையான சுகாதார முக்கியத்துவத்தை உணர்த்த இந்திய அரசு கிராமப்புறங்களில் அடிப்படை சுகாதார வசதிகள் மேம்படுத்தும் முயற்சியில் 1986 ஆம் ஆண்டு மத்திய ஊரக சுகாதார திட்டம் (CRSP) தொடங்கியது. இந்த திட்டம் பின்னர் புதுபிக்கப்பட்டு 1999 ல் மொத்த சுகாதார பிரச்சாரம் (TSC) தொடங்கப்பட்டது. தனிநபர் வீட்டு கழிப்பிடங்கள் (IHHL), பள்ளி சுகாதாரம் மற்றும் சுகாதாரம் கல்வி (SSHE), சமூக சுகாதார வளாகம், அங்கன்வாடி கழிப்பறைகள் போன்ற திட்டங்கள் TSC கீழ் செயல்படுத்தப்பட்டது.
டி.எஸ்.சி மூலம், இந்திய அரசு குறைந்த அளவில் நகர்ப்புறப்படுத்தப்பட்ட பகுதிகளில் வசிப்பவர்களுக்கு தொடர்ந்து சுகாதார வசதிகள் வழங்குவதற்கு மாறாக இந்த பகுதிகளில் வசதிகள் தேவையை தூண்டுகிறது. இந்த திட்டத்தில் சம்பந்தப்பட்ட மக்கள் உரிமை எடுத்து அவர்களது சுகாதார வசதிகளை பராமரிப்பார்கள் மற்றும் அதே நேரத்தில், இந்திய அரசு கடன்கள் மற்றும் செலவுகளை குறைக்கும். இது இரண்டு பக்க உத்தியாகும். இது அரசாங்கத்தை மற்ற வளர்ச்சிக்கு வளங்களை ஒதுக்க அனுமதிக்கும். இதனால், அரசாங்கம் 2017க்கு முன்பு அனைவருக்கும் கழிவறை வசதிகள் அமைக்க நோக்குகிறது. இந்த குறிக்கோளை நிறைவேற்ற, கிராமப்புற மக்கள் தங்கள் சொந்த சுகாதார வசதிகள் அமைக்க முன் வருவதை ஊக்குவிக்க ஊக்கத்தொகை வழங்கப்படுகிறது. கூடுதலாக, அரசாங்கம் அதன் மக்கள் தொடர்பு நுட்பங்கள் மூலம் முறையான சுகாதாரத்தின் முக்கியத்துவம் மற்றும் நன்மைகள் பற்றிய விழிப்புணர்வை மக்களிடையே ஏற்படுத்த குறிக்கோள் நிர்ணயித்துள்ளது. இது ஒரு பெரிய அளவு மக்களை சென்றடைய அச்சு ஊடகங்கள் மூலமாகவும் பெரிய குழு விவாதங்கள் மூலமாகவும் தனிப்பட்ட தொடர்பு மூலம் மற்றும் விளையாட்டுகள் மூலமாகவும் செய்யப்படுகிறது.
ஊழல்
ஊழல் இந்தியாவில் பரவலாக உள்ளது. 179 நாடுகளில் இந்தியா சர்வதேச ஊழல் குறியீட்டீன் படி 95 வது இடத்தில் உள்ளது. ஆனால் அதன் மதிப்பு 2002ஆம் ஆண்டில் 2.7இல் இருந்து 2011ஆம் ஆண்டு 3.1க்கு உயர்ந்துள்ளது. வரலாற்று ரீதியாகவே, ஊழல் இந்திய அரசியல் மற்றும் அதிகாரத்துவத்தில், ஒரு பரவலான அம்சமாக இருந்து வருகிறது.
இந்தியாவில் ஊழல் இலஞ்சம்,வரி ஏய்ப்பு,பரிமாற்றம் கட்டுப்பாடுகள், கையாடல் போன்ற வடிவத்தில் நடக்கிறது. 2005ஆம் ஆண்டில் வெளிப்படைத்தன்மை இந்தியா (Transparency international India) என்ற நிறுவனம் நடத்திய ஆய்வின் படி 50% மேற்பட்டவர்களுக்கு, லஞ்சம் செலுத்துவது அல்லது ஒரு பொது அலுவலகத்தில் வேலை செய்ய செல்வாக்கை பயன்படுத்துவது போன்றவற்றில் முதல்நிலை அனுபவம் உள்ளது என்று கூறப்படுகிறது. ஊழலால் ஏற்படும் முக்கிய பொருளாதார விளைவுகள் கருவூலத்தின் இழப்பு,ஆரோக்கியமற்ற முதலீட்டு சூழ்நிலை மற்றும் அரசு மானிய சேவைகள் செலவு அதிகரிப்பு ஆகும். ஊழலால் இந்தியாவின் கண்டுபிடிப்பு மற்றும் அறிவியல் மற்றும் தொழில்நுட்ப ஆராய்ச்சியில் பற்றாக்குறை ஏற்படுகிறது. TI இந்தியா ஆய்வு படி சுகாதாரம், நீதித்துறை,போலிஸ் மற்றும் கல்வி போன்ற அரசு வழங்கும் 11 அடிப்படை சேவைகளில் 21,068 கோடி ரூபாய்க்கு ஊழல் நடப்பதாக கணக்கிட்டுள்ளது. சுலபமான வணிகம் செய்யும் அடிப்படையில் இந்தியா இன்னும், வளரும் நாடுகளில் கீழே உள்ளது. சீனா மற்றும் பிற சிறிய அளவில் வளர்ந்த ஆசிய நாடுகளுடன் ஒரு தொடக்க ஒப்புதல் பெறுவதற்கு அல்லது திவால் செயலாக்க எடுக்கும் சராசரி நேரத்தை இந்தியாவோடு ஒப்பிடும்போது அதிகமாக உள்ளது.
முயற்சிகள்
இந்திய அரசியலமைப்பு சட்டம் 1949ல் முடிக்கப்பட்டதலிருந்து, கல்வி இந்திய அரசாங்கத்தின் முன்னுரிமைகளில் ஒன்றாக இருந்து வருகிறது. முதல் கல்வி அமைச்சராக மவுலானா ஆசாத் இருந்தபோது முதன்மை மட்டத்தில் இலவச கல்வி வழங்க ஒரு அமைப்பு நிறுவப்பட்டது. முதன்மை கல்வி இலவசமாக்கப்பட்டது. மேலும் 6-14 வயது குழந்தைகளுக்கு கட்டாயமாக்கப்பட்டது மற்றும் குழந்தை தொழில் தடை செய்யப்பட்டது. அரசாங்க கல்வி பெற சலுகைகள் அறிமுகப்படுத்தப்பட்டது - உதாரணமாக, பள்ளிகளில் மதிய உணவு திட்டம் அறிமுகப்படுத்தப்பட்டது. பல ஒத்த முயற்சிகள் எதிரொலித்தன.அதில் சர்வ ஷிக்ஸா அபியன் முன்வைத்த "அனைவருக்கும் கல்வி" மிகப்பெரிய முயற்சி ஆகும். இந்த வரிசையில், ஐக்கிய முற்போக்கு கூட்டணி (UPA) 2004 ஆம் ஆண்டில் தேசிய குறைந்தபட்ச பொது திட்டம் (NCMP) மூலம் தங்கள் மொத்த உள்நாட்டு உற்பத்தியில் 3%மாக இருந்த தங்களது கல்வி  செலவுகளை  6%மாக அதிகரிக்க இலக்கு வைத்தது. இலவச மற்றும் கட்டாய கல்வி சட்டம் குழந்தைகளின் உரிமையாக 2009ல் விதிக்கப்பட்டது. இந்த முயற்சிகள் இருந்த போதிலும், கல்வியறிவின்மை நாட்டின் வளர்ச்சிக்கு தடையாக இருந்து வருகிறது.
கல்வி மற்றும் பொருளாதார வளர்ச்சி இடையே உள்ள தொடர்பு
கல்வி மற்றும் பொருளாதார வளர்ச்சி இடையே நேரடி தொடர்பு உள்ளது. இந்த தொடர்பு தியோடர் டபிள்யூ ஷூல்ட்ஸ் என்பவரால் வழங்கப்பட்டது. இங்கு உழைப்பு மிக முக்கிய பங்கு வகிக்கிறது.
பள்ளி வருமான அளவீடு
பள்ளி வருமான அளவீடு அளவிடப்படுகிறது: Y*= படிப்பறிவில்லாத மக்களின் ஊதியம் Y = கல்வி பெற்ற மக்களின் ஊதியம் C = கல்விச்செலவு R = (Y - Y*) / (Y * + C)
இதில் Y - Y* லாபமாக இருக்கிறது.
இது 1 ஆண்டுக்கு மட்டுமே
எனவே
Y - Y * / (Y * + C) x
இதில் x என்பது ஆண்டுகளின் எண்ணிக்கை
வளர்ந்த நாடுகளில் Y* வளரும் நாடுகளை விட அதிகமாகும். ஆனால் Y மற்றும் Y * வித்தியாசம் வளரும் நாடுகளில் அதிகமாக உள்ளது. எனவே வளரும் நாடுகளில் பள்ளி வருமான விகிதம் மிகவும் அதிகமாக உள்ளது. வளரும் நாடுகளில் மனித மூலதன முதலீட்டைத் திரும்ப பெறும் விகிதம் அதிகமாக உள்ளது.
ஆண்கள் மற்றும் பெண்கள் வருமான விகிதம் இடையே ஒரு வித்தியாசம் உள்ளது. வருமானத்தை ஒப்பிடுகையில் சிறுவர்களை விட பெண்களுக்கு வருமானம் மிகவும் குறைவாக உள்ளது. பையன்களுக்கான திரும்பப் பெறும் விகிதம் அதிகமாக உள்ளது.
இந்த கணித சூத்திரம் ப்சசரொபௌலுச்(Psacharopoulos)லால் வழங்கப்பட்டது. அவர் ஒரு கிரேக்க பொருளாதார வல்லுனர்.
சிக்கல்கள்
பல பள்ளிகள் மோசமான உள்கட்டமைப்பு மற்றும் போதிய வசதிகள் இல்லாமல் கட்டப்பட்டுள்ளன. குறிப்பாக கிராமப்புற பகுதிகளில் உள்ள பள்ளிகள் நன்கு பாதிக்கப்பட்டன. 2009ஆம் ஆண்டில் மாவட்ட கல்வி தகவல் அமைப்புபின் (DISE) படி இந்தியாவில் உள்ள அனைத்து பள்ளிகளில் 51.5% பள்ளிகளில் மட்டுமே எல்லை சுவர்கள் உள்ளன ,16.65% பள்ளிகளில் கணினிகள் இருக்கின்றன மற்றும் 39% பள்ளிகளில் மின்சாரம் உள்ளது. இதில் 6.47% ஆரம்ப பள்ளிகள் மற்றும் 33.4% மேல் ஆரம்ப பள்ளிகளில் கணினி வசதி உள்ளது. 27.7% ஆரம்ப பள்ளிகளில் மட்டுமே மின்சாரம் உள்ளது. இப்படிப்பட்ட வசதிகள் இல்லாத பள்ளிகளில் படிப்பது தரங்குறைந்த கல்வியையே அளிக்கின்றது.
மேலும், ஆசிரியர்கள் மற்றும் மாணவர்கள் வகுப்பிற்கு வருவதைத் தவிர்க்கும் விகிதங்கள் அதிகமாக உள்ளது. கட்டாய கல்வி மற்றும் குழந்தை தொழிலாளர் தடை மீதான அரசாங்கத்தின் ஆணையை மீறி பல குழந்தைகள் இன்னும் வேலை செல்ல வகுப்புகளை இழக்கின்றனர். குழந்தைகள் பள்ளி செல்வதை தவிர்க்கும்போதுகூட அரசாங்கம் தலையிடவில்லை.
பொருளாதார மற்றும் சமூக வேற்றுமைகள் கல்வி அமைப்பின் அடிப்படையை ஆட்டிப்படைக்கின்றன. குடும்ப வருமானத்திற்கு பங்களிக்க வேலை செய்யவேண்டி உள்ளதால், கிராமப்புற குழந்தைகள் குறைவாகவே கல்வி பெற முடிகிறது. 2009 கல்வி ஆண்டு நிலைமை படி, கிராமப்புற மாநிலங்களில் மாணவர்களின் சராசரி வருகை விகிதம் 75% ஆகும். இந்த விகிதம் இடத்துக்கு இடம் கணிசமாக வேறுபடுகிறது என்றாலும்,உத்தர பிரதேசம் மற்றும் பீகார் போன்ற மாநிலங்களில் தங்கள் பள்ளிகளில் ஒரு எதிர்பாராத கண்கானிப்பு வருகையின் போது 40%க்கும் மேற்பட்ட மாணவர்கள் வகுப்பில் இல்லை. இதுவே நகர்ப்புற மாநிலங்களில்,பள்ளி வருகையின் போது 90% மாணவர்கள் பள்ளிகளில் இருந்தார்கள்.
மத வன்முறை
அரசியலமைப்பு படி இந்தியா ஒரு மதச்சார்பற்ற நாடு. ஆனால் பெரிய அளவிலான வன்முறை சுதந்திரம் அடைந்த காலத்தில்  இந்தியாவில் நடைபெற்று வருகிறது. சமீபத்திய ஆண்டுகளில், வகுப்புவாத பதட்டங்கள் மற்றும் மதம் சார்ந்த அரசியலில் முக்கிய வன்முறையாக மாறிவிட்டன.தொடர்பு இருப்பினும் இந்து மதமும் இந்துத்துவமும் வேறுபட்டவை. இந்து மதம் ஒரு மதம்.ஆனால் இந்துத்துவம் ஒரு அரசியல் சித்தாந்தம் ஆகும். இந்துத்துவ இயக்கத்தை பெரும்பாலான இந்துக்கள் பெரும்பான்மை ஆதரிக்கவில்லை. சில பொறுமையான அல்லது "மதச்சார்பற்ற" இந்துக்கள் இந்துத்துவ இயக்கத்தின் ஆதரவாளர்களை விவரிக்க "இந்து மதம் தலிபான்" என்ற வாக்கியத்தை பயன்படுத்துவார்கள். புகுஊக(Fukuoka) ஆசிய கலாச்சாரம் பரிசு பெற்ற இந்திய சமூகவியல் மற்றும் கலாச்சார மற்றும் அரசியல் விமர்சகர் ஆஷிஸ் நந்தி "இந்துத்துவா இந்து மதம் இறுதியில் இருக்கும்." வாதிட்டார்.
ஜம்மு காஷ்மீர் மாநிலத்தில் மார்ச் 1990பதிலிருந்து 250,000 முதல் 300,000 பண்டிதர்கள் இந்திய பிரிவினைக்கு பிறகு இஸ்லாமிய அடிப்படைவாதிகள் காரணமாக காஷ்மீரை விட்டு வெளியே குடிபெயர்ந்தனர். மதம் காரணமாக காஷ்மீரில் இருக்கும் காஷ்மீரி பண்டிட்கள் விகிதம் சில மதிப்பீடுகளின்படி 1947 இல் 15% இருந்து 0.1% குறைந்துள்ளது. பல காஷ்மீரி பண்டிட்கள் வந்தமா(Wandhama) படுகொலை மற்றும் 2000 அமர்நாத் யாத்திரை படுகொலை போன்ற சம்பவங்களில் இஸ்லாமிய பயங்கரவாதிகளால் கொல்லப்பட்டனர்.
சமீபத்திய ஆண்டுகளில் இந்து மதம் தேசியவாதிகள் இந்தியாவில் இருக்கும் கிரிஸ்துவர்கள் மீது நடத்தப்படும் வன்முறை தாக்குதல்கள் கூர்மையாக அதிகரித்து வருகிறது. தேவாலயங்களில் கலவரம் நடத்துவது,கிரிஸ்துவர்கள் மீண்டும் இந்து மதத்திற்கு மாற்றப்படுவது,அச்சுறுத்தும் இலக்கிய விநியோகம், விவிலியத்தை எரிப்பது,அருட்சகோதரிகளை பாலியல் பலாத்காரம் செய்வது, கிரிஸ்துவர் குருக்கள் கொலை செய்யப்படுவது மற்றும் கிரிஸ்துவர் பள்ளிகள், கல்லூரிகள் மற்றும் கல்லறைகள் சேதப்படுத்துவது இந்த வன்முறை நடவைக்களில் அடங்கும் சங் பரிவார் மற்றும் தொடர்புடைய அமைப்புகள் வன்முறை மிஷினரிகள் மேற்கொள்ளப்பட்ட "கட்டாயமாக மாற்றும்" நடவடிக்கைகளுக்கு எதிரான "தன்னிச்சையான கோபம்" வெளிப்பாடு ஆகும். இது "அபத்தமானது" என்று அறிஞர்களால் நிராகரிக்கப்பட்டது. 1964 மற்றும் 1996 க்கு இடையில் கிரிஸ்துவர்களுக்கு எதிராக முப்பத்தி எட்டு வன்முறை சம்பவங்கள் நடத்தப்பட்டதாக தகவல் உள்ளது. 1997ல் இது போன்று இருபத்தி நான்கு சம்பவங்கள் நடந்தது. 2007 மற்றும் 2008 ல் ஒரிசாவில் பதட்டங்கள் அதிகரித்தன. முதலாவதாக.இந்துக்களால் பாரம்பரியமாக பயன்படுத்தப்படும் நிலத்தில் கிறுஸ்துவர்கள் ஒரு பந்தல் போட்டது. இரண்டாவதாக ஜென்மாஷ்டமி பூஜையை பார்த்துக்கொண்டிருந்த போது ஒரு இந்து குரு மற்றும் அவரது நான்கு சீடர்கள் தூண்டுதல் இல்லாமல் கொலை செய்யப்பட்டது  இதை தொடர்ந்து மத்திய பிரதேசத்தில் 150 ஆண்டு பழமையான தேவாலயம் மீது தாக்குதல் நடத்தப்பட்டது மற்றும் கர்நாடகாவில் தாக்குதல்கள் நடந்தன.
பயங்கரவாதம்
நீண்ட கால பயங்கரவாத நடவடிக்கைகள் இன்றும் ஜம்மு காஷ்மீர், மத்திய இந்தியா (நக்சலிசம்) மற்றும் ஏழு சகோதரி மாநிலங்கள் (சுதந்திரம் மற்றும் சுயாட்சி இயக்கங்கள்) ஆகிய பகுதிகளில் உள்ளன. கடந்த காலத்தில் பஞ்சாப் கிளர்ச்சி, பஞ்சாப் மற்றும் தேசிய தலைநகர் தில்லி (தில்லி தொடர் குண்டு வெடிப்பு,சீக்கியர்களுக்கு எதிராக நடந்த கலவரத்தில்) ஆகிய இரண்டு மாநிலங்களிலுமே போராளி நடவடிக்கைகளுக்கு வழிவகுத்தது. 2006 ஆம் ஆண்டின்படி நாட்டின் 608 மாவட்டங்களில் குறைந்தது 232 மாவட்டங்களாவது, பல்வேறு கிளர்ச்சி மற்றும் பயங்கரவாத இயக்கங்கள் மூலம், மாறுபட்ட தாக்குதலுக்கு ஆளாகப்பட்டிருக்கின்றன.
ஜாதி தொடர்பான வன்முறை
"சமூக அல்லது கல்வியில் பின்தங்கியவர்களை அடையாளம்" காண 1979 ஆம் ஆண்டு மண்டல் கமிஷன் நிறுவப்பட்டது. மேலும் சாதி பாகுபாட்டினை நிவர்த்தி செய்யவும், ஒதுக்கீடுகள் தொடர்பான கேள்விகளை கருத்தில் எடுத்துக்கொள்ளவும் இந்த கமிஷன் நிறுவப்பட்டது. வி.பி. சிங் ஆட்சியில் 1989 ஆம் ஆண்டின் மண்டல் கமிஷன் பரிந்துரைகளை செயல்படுத்த முயன்ற போது, பெ இருந்த அர்ஜுன் சிங் கல்வி நிறுவனங்களில் ஓ.பி.சி இடஒதுக்கீட்டை அறிமுகப்படுத்திய போது அவர் சாதி அரசியல் செய்வதாக குற்றம் சாட்டப்பட்டார்.ரும் போராட்டங்கள் நாட்டில் நடைபெற்றன. அரசியல்வாதிகள் முற்றிலும் தேர்தல் நோக்கங்களுக்காக சாதி அடிப்படையிலான இட ஒதுக்கீடு கொடுக்க முயற்சித்தனர் என்று பலர் கூறினர்.
மகாராஷ்டிர காங்கிரஸ், அதன் அரசியல் வெற்றிக்கு ஓ.பி.சி. ஆதரவை நீண்ட காலம் சார்ந்திருக்கிறது. பாரதிய ஜனதா கட்சி தங்கள் கட்சி ஒரு உயர் ஜாதி கட்சி அல்ல என்பதை நிரூபிக்க அவர்களின் தலித் மற்றும் ஓ.பி.சி. தலைவர்களை பெரிதாக வெளிப்படுத்தியது. முன்னாள் பா.ஜ.க தலைவர் பங்காரு லட்சுமண்(2001-2002) ஒரு தலித் ஆவார். ஓ.பி.சி. சாதியை சேர்ந்த முன்னாள் மத்திய பிரதேச முதல்வர் சன்னியாசினி உமா பாரதி முன்னாள் பிஜேபி தலைவர் ஆவார். 2006 ஆம் ஆண்டு ஐக்கிய முற்போக்கு கூட்டணி அரசின் மனிதவள மேம்பாட்டு துறையின் அமைச்சராக
ஜான் கோவென்ட்ரி
ஜான் கோவென்ட்ரி (John Coventry , பிறப்பு: சனவரி 9 1903, இறப்பு: சூலை 4 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 75 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1935 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கோவென்ட்ரி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1903 பிறப்புகள் பகுப்பு:1969 இறப்புகள்
ஆதிநாதர் பிள்ளைத்தமிழ்
ஆதிநாதர் பிள்ளைத்தமிழ் என்னும் நூல் மயிலாப்பூர்ப் பகுதியைக் கடல்கொண்ட கி. பி. 1600-ஆம் ஆண்டுக்கு முன் எழுதப்பட்ட நூல். ஆசிரியர் பெயர் தெரியவில்லை.
தமிழ்ச்சமணர் தமிழர்க்கு அறமும், தமிழுக்கு இலக்கணமும் தருவதில் கவனம் செலுத்திவந்தனர். சீவக சிந்தாமணி, சூளாமணி, நீலகேசி போன்ற காப்பியங்களையும் பாடினர். அவர்கள் சிற்றிலக்கியங்களில் அதிக நாட்டம் காட்டவில்லை. என்றாலும், திருநூற்றந்தாதி, திருக்கலம்பகம் போன்ற நூல்களும் பாடியுள்ளனர். அந்த வகையில் பாடப்பட்ட சிற்றிலக்கியமே இந்தப் பிள்ளைத்தமிழ்.
ஆதிநாதர் விருஷபதேவர் என்பவர் விதனாபுரி என்னும் அயோத்தியில் இருந்துகொண்டு ஆண்ட மன்னர். சமணர். இந்தப் பிள்ளைத்தமிழ் இவர்மீது பாடப்பட்டது. பற்றா பியலும் கேவலத்தின் உற்றுப் பஞ்ச கலியாணம்
அடிக்குறிப்பு
பகுப்பு:பிள்ளைத்தமிழ்
எஸ். ஜி. சாந்தன்
'''எஸ். ஜி. சாந்தன்''' (குணரத்னம் சாந்தலிங்கம், இறப்பு: 26 பெப்ரவரி 2017) ஈழத்துப் பாடகரும், நாடகக் கலைஞரும் ஆவார். இவர் தமிழீழ விடுதலைப்புலிகளின் பிரதான பாடகராக இருந்தவர். 1995 வரை யாழ்ப்பாணத்தின் மிகப் பிரபலமான நட்சத்திரப் பாடகராக இருந்தவர். இவர் நடித்த அரிச்சந்திர மயான காண்டம் இவரது நடிப்புத்திறனுக்குச் சான்றாக அமைந்தது.
கலைப்பயணம்
இவரது தந்தைக்கு கொழும்பில் ஒரு கடை இருந்தது. அங்கு தங்குவதற்கு அறையும் இருந்தது. அதனால் பாடசாலை விடுமுறைக்கு கொழும்புக்குப் போய் விடுவது இவரது வழக்கம். அப்படியொரு தருணத்தில் 1972 இல் கொழும்பு, செக்கடித் தெரு கதிரேசன் கோவிலில் நடந்த இசை நிகழ்ச்சி ஒன்றைப் பார்க்கச் சென்ற போது அங்கு பாடும் வாய்ப்பு இவருக்குக் கிடைத்தது. 'மருதமலை மாமணியே முருகையா' என்ற பாடலைப் பாடி மிகுந்த வரவேற்பைப் பெற்றுக் கொண்டார். இவரது கலைப்பயணத்தின் ஆரம்பமாகவும், இவரது முதல் மேடை அனுபவமாகவும் இது அமைந்தது. இதன் பின்னர் இவர் வீதியில் செல்லும் போது இவரை அழைத்து தம்பி அந்த "மருதமலைப் பாடலைப் பாடு" என்று இவரது ரசிகர்கள் கேட்கத் தொடங்கி விட்டார்கள். இதன் பின்னர் அந்தத் தெருவுக்கு வரும் கத்தார் வீடு ஜேசுரட்ணம் என்பவர் இவரை இலங்கை ஒலிபரப்புக் கூட்டுத்தாபனத்திற்கு அழைத்துச் சென்று சிறுவர் மலரில் பாடவைத்தார். அதிலிருந்து வானொலி நிகழ்ச்சியில் நாடகத்திலும் நடிக்க ஆரம்பித்திருந்தார். 1977 இல் கிளிநொச்சிக்குக் குடிபெயர்ந்தார். 1981 இல் கண்ணன் இசைக்குழுவுடன் இணைந்து பாட ஆரம்பித்தார். அந்த இசைக்குழு 1982 இல் கலைக்கப்பட்டதன் பின் தனது பெயரிலேயே சாந்தன் கோஷ்டி (சாந்தன் இசைக்குழு) என்ற பெயரில் இசைக்குழு ஒன்றை ஆரம்பித்தார்.
மறைவு
சிறுநீரகம் பாதிப்படைந்திருந்த நிலையில் 26.2.2017 அன்று பிற்பகல் 2.10 மணிக்கு தனது 57 வயதில் யாழ்ப்பாணம் மருத்துவமனையில் காலமானார்.
வெளி இணைப்புகள்
பகுப்பு:தமிழீழ விடுதலைப் போராட்டக் கலைஞர்கள் பகுப்பு:ஈழத்துக் கலைஞர்கள் பகுப்பு:2017 இறப்புகள்
குளோரின் பெராக்சைடு
ClO இருபடி (ClO dimer) என்பது இருகுளோரின் ஈராக்சைடு (dichlorine dioxide), அல்லது குளோரின் பெராக்சைடு (chlorine peroxide) என்றும் அழைக்கப்படுகிறது. இம்மூலக்கூற்றுச் சேர்மத்தினுடைய மூலக்கூறு வாய்ப்பாடு ClOOCl ஆகும். ஓசோன்துளை உருவாக்கத்தில் இச்சேர்மம் முக்கியப்பங்கு வகிக்கிறது. புற ஊதா ஒளியால் கதிர்வீச்சேற்றம் அடையும்போது ClO இருபடி வினையூக்கியாகச் செயல்பட்டு ஓசோனை ஆக்சிசனாக மாற்றுகிறது.
உற்பத்தி
குளோரின் மூலக்கூறுடன் ஓசோன் சேர்த்து சீரொளி அல்லது புறஊதா ஒளிச்சிதைவுக்கு உட்படுத்தினால் குளோரின் ஒராக்சைடு இருபடியை உருவாக்கமுடியும். குளோரின் மூலக்கூறுகளை அணுக்களாகப் பிரிக்க 248, 308, அல்லது 352 நானோ மீட்டர் அலைநீளம் கொண்ட கிளர்வுற்ற ஈரணு மூலக்கூற்றுச் சீரொளி உபயோகப் படுத்தப்படுகிறது. இருபுளோரோயிருகுளோரோமீத்தேனும் குளோரின் அணுக்களை உருவாக்கும் மூலமாக செயல்படுகிறது. இங்ஙனமே நுண்ணலை வெளியேற்றமும் குளோரின் மூலக்கூறுகளை அணுக்களாகப் பிரிக்கும் செயலில் ஈடுபட்டு குளோரின் பெராக்சைடுகளை உருவாக்க முடியும்
பண்புகள்
குளோரின் பெராக்சைடு அதிகப்பட்சம் 245 நானோ மீட்டர் அலைநீளம் கொண்ட புறஊதா ஒளிக்கதிர்களை உறிஞ்சுகிறது. மேலும், இதனால் 350 நா.மீ அளவு வரைகூட எந்த அளவுக்கு குறைவாகவும் அவற்றை உறிஞ்சமுடியும். ஓசோனும் 300 நா.மீ வரை உறிஞ்சும் இயல்புடையது என்பதால் இச்சேர்மம் முக்கியத்துவம் பெறுகிறது. குளோரின் ஓராக்சைடு மூலக்கூறில் உள்ள குளோரின் – ஆக்சிசன் (Cl-O) பிணைப்பின் நீளம் 1.704 Å மற்றும் ஆக்சிசன் – ஆக்சிசன் (O-O) பிணைப்பின் நீளம் 1.426 Å ஆகும். குளோரின் ஓராக்சைடு - ஆக்சிசன் (ClOO) பிணைப்புக் கோணம் 110.1° மற்றும் இரண்டு குளோரின் ஓராக்சைடு – ஆக்சிசன் தளங்களுக்கிடையிலான இருதளமிடை கோணம் 81° ஆகவும் இருக்கிறது
மேற்கோள்கள்
பகுப்பு:பெராக்சைடுகள் பகுப்பு:ஆலசன் சேர்மங்கள் பகுப்பு:குளோரின் சேர்மங்கள் பகுப்பு:குளோரின் ஆக்சைடுகள்
கசவு
கசவு (Kasavu) என்பது  ஒரு மென்மையான, வெள்ளை நிற, கைத்தறி பருத்தி துணியாகும். இது தென்னிந்திய மாநிலம் கேரளாவை பூர்விகமாக கொண்டது.
தோற்றம்
thumb| 1730 பொ.சகா. கேரள சுவரோவியத்தில்  கசவு புடவையை அணிந்திருக்கும் இரண்டு  பெண்கள். அசல் கசவு துணி பருத்தி நூலில் இருந்து கையால் நெசவு செய்யபடுகிறது. இதன் சரிகை தங்க இழைகளால்  செய்யப்படுகிறது. பௌத்த சகாப்தத்திற்கு முந்தையது எனவும் நம்பப்படுகிறது மேலும் கேரள மாநிலத்தவர்களான  மலையாளிகளால்  அணியப்படுகிறது. பண்டிகைகளின்போதும், நடனங்கள், மற்றும்  திருமணங்களின் போதும்  ஆண்கள், பெண்கள் இருவராலும்  அணியப்படுகிறது. விஷு பண்டிகையின் போது,  விஷுக்கனி (விளக்கு) அருகே செல்வம் மற்றும் செழிப்புக்கான அடையாளமாக புத்தம் புதிய கசவு துணியை வைப்பது  பாரம்பரிய வழக்கமாக இருந்து வருகின்றது. மோகினியாட்டம்  போன்ற நடன நிகழ்ச்சிகளின் போது, பங்கேற்பாளர்கள் மட்டுமே கசவு ஆடைகளை அணிவார்கள். கைகொட்டிகளி அல்லது திருவாதிரகாளி   போன்ற நடனங்களில் பெண் கலைஞர்கள் கசவு புடவை மற்றும் பாரம்பரிய சிவப்பு ரவிக்கைகளை அணிந்து கொள்கின்றனர்.
இடம்
முதலில் கேரளாவில் இருந்து வந்தாலும், காலப்போக்கில் கசவு இந்தியா முழுவதும் பரவியுள்ளது, குறிப்பாக தென்னிந்திய மாநிலங்களான தமிழ்நாடு, கர்நாடகா, ஆந்திரப் பிரதேசம் மற்றும் தெலுங்கானா வரை பரவியது. கேரளாவில் முழுக்க முழுக்க கசவு துணி தயாரிப்பதற்காகவே அர்ப்பணிக்கப்பட்ட கிராமங்கள் உள்ளன. அவற்றுள் குறிப்பிடத்தக்கது திருச்சூருக்கும் பாலக்காடுக்கும் இடையில் அமைந்துள்ள ஒட்டப்பாலம் அருகே உள்ள குத்தாம்புள்ளி கிராமம் ஆகும். குத்தாம்புள்ளியில் உள்ள தேவாங்க செட்டியார் சமூக நெசவாளர்கள் 500 ஆண்டுகளுக்கு முன் கொச்சின் மகாராஜாவால் கர்நாடகாவில் இருந்து அழைத்து வரப்பட்டனர். முழு கிராம மக்களும் கசவு துணியை உருவாக்கி, தங்கள் பொருட்களை ஒன்றாக சேகரித்து, ஒரு மையப்படுத்தப்பட்ட, கூட்டு சந்தை மூலம் விற்கிறார்கள்.
நவீன கசவு
பாரம்பரிய முண்டு-வேஷ்டி காலப்போக்கில் பரிணாம வளர்ச்சியடைந்தது. பெண்கள் அசல் இரண்டு துண்டு ஆடையை விட ஒற்றை துண்டு சேலையை அணிய விரும்புகிறார்கள். மேலும், அசல் ஆடைகள் தூய தங்க சரிகைகளை கொண்டிருகின்றது, அதேசமயம் புதிய பதிப்புகளில் தங்கத்துடன் சிவப்பு, பச்சை, ஆரஞ்சு போன்ற நிறங்கள் உள்ளன, அவை மிகவும் கவர்ச்சிகரமானதாக இருக்கின்றது. விசைத்தறிகள், கைத்தறிகளுக்குப் பதிலாக இயந்திரத்தால் செய்யப்பட்ட துணியானது அசலில் இருந்து வேறுபடுகிறது, இருப்பினும் அவை மொத்த  அளவில் உற்பத்தி செய்வதற்கு மலிவானவை.
வேலைவாய்ப்பு அலுவலகம் சட்டம் 1959
வேலைவாய்ப்பு அலுவலகம் சட்டம் 1959 இந்த சட்டம் காலி பணியிடங்களை வேலைவாய்ப்பு அலுவலகத்திற்கு கட்டாயம் தெரிவிக்க வேண்டி உருவாக்கப்பட்ட சட்டமாகும். 1960 மே மாதம் 1ஆம் தேதியிலிருந்து இது நடைமுறைக்கு வந்தது.
வரைமுறை
25 பணியாளர்களுக்கு மேல் பணி அமர்த்தும் அனைத்து பொதுத்துறை நிறுவனங்களுக்கும் மற்றும் தனியார் நிறுவனங்களுக்கும் இந்த சட்டம் பொருந்தும் (விவசாயத்துறைக்கு விலக்கு அளிக்கப்பட்டுள்ளது). இந்நிறுவனங்கள் காலி இடங்களை கட்டாயம் மாநில அரசின் அதிகாரப்பூர்வ அரசிதழில் வெளியிட வேண்டும்.
டவோலாரா நாடு
டவோலாரா நாடு (Kingdom of Tavolara) என்பது 19 மற்றும் 20 ஆம் நூற்றாண்டுகளில் சார்தீனியாவின் வடகிழக்கு கரையோரத்தில் உள்ள தவோலாரா தீவில் சுதந்திரம் பெற்ற சிறிய மிக சிறிய முடியாட்சி ஆகும். இது இத்தாலியின் சார்டினியா பிராந்தியத்தின் அருகில் மத்திய தரைக்கடல் பகுதியில் அமைந்துள்ள ஒரு குட்டி தீவு. இத்தாலியால் ஒரு நாடாக அங்கீகரிக்கப்பட்ட இந்தத் தீவின் ஒட்டு மொத்த பரப்பளவு ஐந்து சதுர கிலோமீட்டர்தான். இந்த இராஜ்ஜியம் சார்டினியாவின் மன்னர் கார்லோ ஆல்பர்ட்டால் அங்கீகரிக்கப்பட்ட பெர்டிலோலினிய குடும்பத்தினரால் அமைக்கப்பட்டது. இது உலகின் மிகச் சிறிய ராஜ்யங்களில் ஒன்று எனக் கூறப்படுகிறது.
1861 இல் இத்தாலிய அரசாங்கம் 1868 ஆம் ஆண்டில் செயல்பட ஆரம்பித்த ஒரு கலங்கரை விளக்கத்தை உருவாக்க தீவின் வடகிழக்கு பகுதியில் உள்ள நிலத்திற்கு 12,000 லயர் செலுத்தியது.
இந்த நாட்டில்   உள்ள குடிமக்களின் எண்ணிக்கை வெறும் பதினொன்றுதான். இந்த நாட்டை ஓர் அரசர் ஆளுகிறார். ஓட்டல் ஒன்றின் உரிமையாளரான இந்த அரசர் சாதாரண சட்டை, இரப்பர் செருப்புடன் காணப்படுகிறார். டவோலாரா நாட்டின் அரசரின் பெயர் டோனினோ பெர்டோலியோனி. டவோலோராவுக்கு சென்றால் அரசரை பார்க்க அரண்மனைக்கு போக தேவை இல்லை.எவ்வித முன் அனுமதியும் இன்றி அவரைச் சந்தித்து விடலாம் .ஆடம்பரமில்லாமல் எளிமையாக காட்சியளிக்கும் அரசரே தீவின் ஒரே ஓர் உரிமையாளர். சுற்றுலா பயணிகளுக்கு படகு ஒட்டு பவரும் அவரே.
வரலாறு
180 வது நிறுவன தினத்தை கொண்டாடும் டோனினோவின் பூர்விக பாட்டானர் குசெப் பெர்டோலியோனி, சகோதிரிகளான இருவரை திருமணம் செய்து கொண்டார். அப்போது இத்தாலி ஒரு தனி நாடல்ல. சார்டினியாவின் ஓர் அங்கமாக இருந்த இத்தாலியில் இரண்டு திருமணம் செய்து கொள்வது சட்டப்படி குற்றம். எனவே அவர் 1807 ம் ஆண்டில் இத்தாலியில் இருந்து இந்த தீவில் குடியேறினார்.
ஜெனோவா நகரில் வசித்து வந்த குசெப் பெர்டோலியோனி, இந்தத் தீவில் இருக்கும் மின்னும் பற்கள் கொண்ட ஆடுகளைப் பற்றி தெரிந்துக்கொண்டார். இந்த அறிய வகை ஆடுகள் உலகிலேயே இங்கு மட்டும்தான் வசிக்க கூடியவை. இந்த ஆடுகள் பற்றிய தகவல் இத்தாலி வரை சென்றது. சார்டினியாவின் மன்னர் கார்லோ அல்பர்ட்டோ இந்த ஆடுகளை பார்க்கவும், வேட்டையாடவும் டவோலாரா தீவுக்கு வந்தார். 1836 ம் ஆண்டில் டவோலாரா தீவுக்கு வந்தபோது தன்னை அறிமுகப்படுத்திக்கொண்ட அல்பர்ட்டோ, ”நான் சார்டினியாவின் அரசர்” என்று சொன்னாராம். அவரிடம் தன்னை அறிமுகப்படுத்திக்கொண்ட குசெப்பின் மகன் பாவொலோ, ”நான் டவோலாராவின் அரசர்“ என்று கூறி இருக்கிறார். பாவோலோ, அரசர் அல்பர்ட்டோவுக்கு தீவு முழுவதையும் சுற்றி காண்பித்து, குறிப்பிட்ட வகை ஆடுகளை வேட்டையாடவும் உதவி செய்தார். தீவை முன்று நாட்கள் சுற்றிப் பார்த்த அரசர் அல்பர்ட்டோ, நாடு திரும்பியதும் டவோலாராவை தனி நாடாக அறிவித்து சாசனம் எழுதிக்கொடுத்தார். ஆதைத் தொடர்ந்துத் தன்னை புதிய நாட்டின் அரசராக பாவோலா அதிகரப்புர்வமாக அறிவித்துக்கொண்டார். அப்போது இந்த நாட்டின் மொத்த மக்கள்தொகை 33 தான்.
இத்தாலியின் நிறுவனர் என்று அழைக்கப்படும் கரிபால்டி உட்பட பல நாட்டு அதிபர்களுடன் டவோலாரா சமாதான உடன்படிக்கைகளைச் செய்து கொண்டது. சார்டினியாவின் அரசரான இரண்டாம் விக்டோரியா இம்மனுவேலும் டவோலாராவுடன் ஓர் ஒப்பந்தத்தை மேற்கொண்டார். பத்தொன்பதாம் நுற்றாண்டில் இங்கிலாந்து மகாராணி விக்டோரியா, உலக அரசர்கள் அனைவரின் புகைப்படங்களையும் சேகரிக்கும் முயற்சியில் ஈடுப்பட்டார். அதற்காக உலகம் முழுவதும் பயணித்த கப்பல், டவோலாராவுக்குச் சென்று அரசரின் புகைப்படத்தை பெற்றது. அன்று முதல் இன்றுவரை லண்டன் பக்கிம்காம் அரண்மனையை அலங்கரிக்கும் புகைப்படங்களில் டவோலாரா அரசரின் படமும் ஒன்று.
அதே புகைப்படத்தின் நகல், டோனினோ பெர்டோலியோனியின் உணவு விடுதியை அலங்கரிக்கிறது. 1962ல், நேட்டோவின் ராணுவத்தளமாக மாறிய இந்த சிறிய நாட்டின் இறையாண்மை முடிவுக்கு வந்துவிட்டது. பல இடங்களுக்கு செல்வதற்கு தடை விதிக்கப்பட்டுள்ளது. ஆனால் இத்தாலி இன்றும் டவோலாராவை ஒரு தனி நாடாகவே கருதுகிறது. ஆனால் உலகின் பிற நாடுகள் அந்த அங்கீகாரத்தை அதிகாரப்பபூர்வமாக இந்நாட்டுக்கு வழங்கவில்லை. டவோலாராவின் அரசர் டோனினோவும் அவரது குடும்பத்தினரும் இத்தாலியில் இருந்து தீவுக்கு படகுச் சேவைகளை வழங்குகின்றனர். உலகில் இங்கு மட்டுமே காணக் கிடைக்கும் தனி சிறப்பான ஆடுகளையும், அழிவின் விளிம்பில் இருக்கும் ஒரு கழுகு இனத்தையும் பார்க்க பெருமளவிலான மக்கள் இங்கு ஆவலுடன் சுற்றுலாப் பயணம் மேற்கொள்கின்றனர். அவர்கள் மூலம் நல்ல வருமானம் வந்தாலும், எளிய வாழ்க்கையே டவோலாரா அரசரும் அவர் குடும்பத்தினரும் வாழ்கின்றனர்.
மேற்கோள்கள்
பகுப்பு:நுண் நாடுகள்